Arvydas Avulis

Arvydas Avulis (g. 1955 m. sausio 25 d. Marijampolėje) – Lietuvos verslininkas, statybų bendrovės „Hanner“ vadovas, valdybos pirmininkas ir pagrindinis akcininkas.

 Biografija 
Mama dirbo parduotuvėje, tėvas – sandėlyje. 1973 m. baigė Kapsuko 4-ąją vidurinę mokyklą. 1978 m. Vilniaus inžineriniame statybos institute įgijo miestų statybos inžinieriaus specialybę.

Dirbo Vilniaus rajone – Kaimo mechanizuotoje kolonoje, statybų meistru, vėliau Vilniaus senamiesčio restauravimo direkcijos viršininko pavaduotoju. 1988 m. rugpjūčio mėn. tapo SSKP nariu.Žiniasklaida: Valatka, Barysas, Bumblauskas, Valiūnas, Avulis – buvę Komunistų partijos nariai, 2024-01-22

Nepriklausomybės metais pradėjo privatų verslą: pardavinėjo statybines medžiagas, eksportavo darbo jėgą į Lenkiją. 1995 m. užregistravo akcinę bendrovę „Hanner“.https://rekvizitai.vz.lt/imone/hanner_old/juridinis-asmuo/

Studijų metais buvo sportinio turizmo draugijos nariu, užsiiminėjo alpinizmu. Mėgsta ekstremalų turizmą ir ekstremalų sportą, buvo Antarktidoje, užsiima jėgos aitvarų sportu, taip pat golfu.Avulis: iš atostogų grįžtu kruvinais keliais, 2015-08-18https://misijalietuva100.lt/2016/02/24/arvydas-avulis-g-1955-m/ 

 „Hanner“ 
A. Avulis yra vieno didesnių koncernų Lietuvoje AB „Hanner“ vadovas, valdybos pirmininkas ir pagrindinis akcininkas. Taip pat eina pareigas įvairių Lietuvos bendrovių valdybose. „Hanner“ – viena didžiausių Lietuvos nekilnojamojo turto vystymo bendrovių, plėtojanti veiklą Lietuvoje, Italijoje, Ispanijoje, Čekijoje, Lenkijoje ir Ukrainoje. „Hanner“ įgyvendina gyvenamosios ir komercinės paskirties investicinius nekilnojamojo turto projektus.

2023 m. A. Avulio turtas vertintas 310 mln. eurų.https://www.top500.lt/13/arvydas-avulis/

 Įvertinimas 
 2002 m. Verslo šlovės galerijos laureatas

 Šaltiniai 

Kategorija:Verslo šlovės galerijos laureatai
Kategorija:Lietuvos verslininkai
Kategorija:Lietuvos vadybininkai
Kategorija:Lietuvos alpinistai